|  |  |
| --- | --- |
| Numri i lëndës: | 2022:209154 |
| Datë: | 13.02.2024 |
| Numri i dokumentit: | 05324289 |

**P.nr.2599/22**

**NË EMËR TË POPULLIT**

**GJYKATA THEMELORE NË PRISHTINË - DEPARTAMENTI I PËRGJITHSHËM, DIVIZIONI PENAL,** sipas gjyqtares së vetme gjykuese Anita Krasniqi Prenaj, me sekretaren juridike Fexhrie Tashevci, në lëndën penale kundër të akuzuarve Sh. P., G. M. dhe F. B.për shkak se secili veç e veç kanë kryer veprën penale Pranimi i mallrave të vjedhurave nga neni 333 par. 1 të KPRK-së, duke vendosur lidhur me kërkesën e Prokurorisë Themelore, për shqiptimin e urdhërit ndëshkimor: dënim me gjobë, më datë 13.02.2024, mori këtë:

**A K T GJ Y K I M**

**PRANOHET** kërkesa e Prokurorisë Themelore në Prishtinë **-** Departamenti i Përgjithshëm, PP.nr.4364/22, të dt. 07.10.2022, gjykata jep këtë:

**URDHËR NDËSHKIMOR**

**Të akuzuarit:**

1. **SH. P.** nga babai Q., i lindur me dt. ..., me vendbanim në rr. “B... B...” , p.n. në P..., i martuar, i punësuar, i gjendjes së mesme ekonomike, i punësuar, me numër personal ..., Shqiptar, Shtetas i Republikës së Kosovës.
2. **G. M.** nga babai A., i lindur me dt. ..., me vendbanim në rr. ”K... L...” p.n. në P..., i martuar, i gjendjes së mesme ekonomike, , me numër personal ..., shqiptar, shtetas i Republikës së Kosovës.
3. **F. B.** nga babai A. , i lindur me dt. ..., me vendbanim në lagjen ... komuna e P..., i martuar, i punësuar, i gjendjes së ulët ekonomike, me numër personal ..., Shqiptar, shtetas i Republikës së Kosovës.

**JANË FAJTOR**

**Sepse:**

Me datë 23.05.2022, rreth orës 19:00 në P..., të akuzuarit me qëllim të përfitimit të kundërligjshëm pasuror për vete apo persona të tjerë janë takuar ne afërsi të hotelit

“ S...” tek T.... edhe pse e kan ditur apo kan pasur mundësi ta dinë, të njëjtit, aty në mes vete kanë blerë dhe shitur dy telefona “ Iphone ... “ dhe një Samsung ...” pronë e të dëmtuares A. R., të cilët ishin vjedhur një ditë më herët.

**Me këtë secili veç e veç kanë kryer veprën penale Pranimi i mallrave të vjedhura nga neni 333 par. 1 të KPRK-së.**

Andaj gjykata-konform dispozitave të neneve 4, 38, 43, 69 të KPRK-së si dhe nenit 364 e 495 të KPPRK-së, shqipton:

**DËNIM ME GJOBË**

1. I akuzuari **Sh. P.** dënohet me gjobë në shumë prej 200**€ (dyqind) euro**, të cilin mund ta paguajë me dy (2) këste, në afatin ligjor nga dita e plotfuqishmërisë së këtij aktgjykimi.
2. I akuzuari **G. M.** dënohet me gjobë në shumë prej 200**€ (dyqind) euro**, të cilin mund ta paguajë me dy (2) këste, në afatin ligjor nga dita e plotfuqishmërisë së këtij aktgjykimi.
3. I akuzuari **F. B.** dënohet me gjobë në shumë prej 200**€ (dyqind) euro**, të cilin mund ta paguajë me dy (2) këste, në afatin ligjor nga dita e plotfuqishmërisë së këtij aktgjykimi.

Nëse personat e dënuar nuk dëshirojnë ose nuk mund të paguajnë gjobën, gjykata do t’ua zëvendësoj dënimin me gjobë në dënim me burgim, duke ju llogaritur 1 (një) ditë burgim, me 20€ të gjobës.

Obligohen që të paguajnë shpenzimet e procedurës penale dhe atë në emër të paushallit gjyqësor shumën prej 30€, dhe në emër të kompensimit të viktimave të krimit shumën prej 20€, secili veҫ e veҫ, të gjitha në afat prej 15 ditësh nga dita e plotfuqishmërisë së këtij aktgjykimi.

Pala e dëmtuar, për realizimin e kërkesës pasurore-juridike udhëzohet në kontest të rregullt civil.

**A r s y e t i m**

Prokuroria Themelore në Prishtinë **-** Departamenti i përgjithshëm, ka paraqitur aktakuzën, PP.nr. 4364/22 të dt. 07.10.2022, kundër të pandehurve Sh. P., G. M. dhe F. B. për shkak se secili veq e veq kan kryer veprën penale Pranimi i mallrave të vjedhura nga neni 333 par. 1 të KPRK-së.

Gjyqtarja e çështjes me rastin e shqyrtimit paraprak të çështjes, konform nenit 493 të KPPK-së, gjeti se janë plotësuar kushtet nga neni 495 të KPPK-së, dhe pranoi kërkesën për dhënien e urdhërit ndëshkimor si në dispozitiv të këtij aktgjykimi.

Kjo gjykatë konsideron se nga provat e bashkangjitura në shkresat e lëndës, si: Raporti fillestar i incidentit 2022-AD-1875, i datës 22.05.2022; Procesverbali i marrjes në pyetje për të dëmtuarin nr. 2022-AD-1875, i datës 22.05.2022, i dhënë në Polici, Raporti i Policit nr. 2022-AD-1875, i datës 22.05.2022, Vërtetimi mbi sekuestrimin e sendeve 2022-AD-1875, i datës 23.05.2022, Vërtetimi mbi kthimin e sendeve të sekuestruara 2022-AD-1875, i datës 23.05.2022, Procesverbali i marrjes në pyetje për të pandehurin F. B., 2022-AD-1875, i datës 15.09.2022, i dhënë në Polici; Procesverbali i marrjes në pyetje për të pandehurin Sh. P., 2022-AD-1875, i datës 23.05.2022, i dhënë në Polici; Procesverbali i marrjes në pyetje për të pandehurin G. M., 2022-AD-1875, i datës 23.05.2022, i dhënë në Polici; fotodokumentacioni si dhe shkresat e tjera të lëndës, vërtetohet se ekziston dyshimi i bazuar mirë se të akuzuarit e kanë kryer veprën penale për të cilat akuzohen.

Vendimi mbi shpenzimet e procedurës penale për paushallin gjyqësor u morrë në kuptim të nenit 449 par. 1 dhe par. 2 pika 2.6 të KPPK-së.

Vendimi mbi obligimin e të akuzuarve që t’i paguajnë shpenzimet në emër të viktimave u morrë konform nenit 39 par.3 pika 3.1 të Ligjit për kompensimin e viktimave të krimit.

Vendimi mbi udhëzimin e palës së dëmtuar për realizimin e kërkesës pasurore juridike në kontest civil është marrë në bazë të nenit 462 par. 2 të KPPK-së.

Nga sa u tha më lartë në bazë të neneve 364 dhe 495 të KPPK, u vendos si në dispozitiv të këtij aktgjykimi.

**GJYKATA THEMELORE NË PRISHTINË**

**P.nr.2599/22 të dt. 13.02.2024.**

**Sekretarja juridike,Gjyqtarja e ҫështjes,**

***Fexhrie Tashevci Anita Krasniqi Prenaj***

**KËSHILLA JURIDIKE:**

Kundër këtij aktgjykimi – urdhëri ndëshkimor, i pandehuri apo mbrojtësi i tij mund të paraqesin kundërshtim në afatin prej 8 ditësh, nga dita e pranimit të tij, në këtë gjykatë.